3. ลักษณะการประกอบธุรกิจ

1.  ความเป็นมาและพัฒนาการที่สำคัญ

บริษัท 124 คอมมิวนิเคชั่นส จำกัด (มหาชน) (“บริษัท”)
จดทะเบียนจัดตั้งเป็นนิติบุคคลประเภทบริษัทจำกัด เมื่อวันที่

17 สิงหาคม 2532 ด้วยทุนจดทะเบียนเริ่มต้น 1.00 ล้านบาท
เพื่อดำเนินธุรกิจที่ปรึกษาด้านการประชาสัมพันธ์และสื่อสารการตลาด
และงานสนับสนุนแผนงานประชาสัมพันธ์เชิงยุทธ์
ต่อมาบริษัทได้ขยายการให้บริการไปในบริการที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ
และที่ปรึกษางานประชาสัมพันธ์เพื่อนักลงทุน เพื่อครอบคลุมการให้บริการที่กว้างขึ้น
ปัจจุบันบริษัทมีทุนจดทะเบียน 67.50 ล้านบาท ทุนชำระแล้ว 45.00 ล้านบาท โดยมีนายนิมิตร
หมดราคีเป็นประธานเจ้าหน้าที่บริหารและเป็นผู้ถือหุ้นใหญ่ ซึ่งกลุ่มของนายนิมิตรถือหุ้นร้อยละ 32.55
ของทุนชำระแล้ว

วันที่ 28 กันยายน 2552 นายคุณากร เศรษฐี นายวิรัตน์ อุดมสินวัฒนา และนางกิ่งกาญจน์
สมิตานนท์ ได้ทำคำเสนอซื้อหลักทรัพย์ทั้งหมดของบริษัท 124 คอมมิวนิเคชั่นส จำกัด (มหาชน)
ซึ่งผลการซื้อหลักทรัพย์มีดังนี้

+--------------------+-----------+-----------------+------------------+
| ชื่อ                 | จำนวนหุ้น   | ร               | ร                |
|                    |           | ้อยละเมื่อเทียบกับจำ | ้อยละเมื่อเทียบกับสิทธิ |
|                    |           | นวนหุ้นที่จำหน่ายได้แ |                  |
|                    |           | ล้วทั้งหมดของกิจการ | ออกเสียงทั้งหมด     |
+--------------------+-----------+-----------------+------------------+
| 1) นายคุณากร เศรษฐี  | 11        | 25.75           | 25.75            |
|                    | 5,874,510 |                 |                  |
+--------------------+-----------+-----------------+------------------+
| 2) นายวิรัตน์         | 4         | 9.89            | 9.89             |
| อุดมสินวัฒนา          | 4,500,000 |                 |                  |
+--------------------+-----------+-----------------+------------------+
| 3) นางกิ่งกาญจน์      | 4         | 9.89            | 9.89             |
| สมิตานนท์            | 4,500,000 |                 |                  |
+--------------------+-----------+-----------------+------------------+
| รวม                | 20        | 45.53           | 45.53            |
|                    | 4,874,510 |                 |                  |
+--------------------+-----------+-----------------+------------------+

วันที่ 9 ตุลาคม 2552 บริษัทได้จดทะเบียนเพิ่มทุนอีกจำนวน 22.5 ล้านบาท จากทุนจดทะเบียนเดิม
45 ล้านบาท เป็น 67.5 ล้านบาท และเปลี่ยนแปลงมูลค่าที่ตราไว้ของหุ้นสามัญจาก มูลค่าหุ้นละ 1
บาท เป็นมูลค่าหุ้นละ 0.10 บาท โดยการออกหุ้นสามัญเพิ่มทุนใหม่จำนวน 225 ล้านหุ้น
มูลค่าที่ตราไว้ 0.10 บาทต่อหุ้น
เพื่อรองรับการใช้สิทธิของใบสำคัญแสดงสิทธิที่จะซื้อหุ้นสามัญของบริษัทครั้งที่ 1 จำนวน 225
ล้านหน่วย ที่บริษัทออกให้แก่ผู้ถือหุ้นเดิมของบริษัทในอัตราส่วนหุ้นสามัญเดิม 2
หุ้นต่อใบสำคัญแสดงสิทธิ 1 หน่วย ในราคาเสนอขายที่ 0 บาท และใบสำคัญแสดงสิทธิ 1 หน่วย
มีสิทธิซื้อหุ้นสามัญได้ 1 หุ้น ราคาการใช้สิทธิซื้อหุ้นสามัญเท่ากับ0.20 บาทต่อหุ้น

บริษัทมีการการปรับโครงสร้างองค์กรและการจัดตั้งบริษัทย่อย จำนวน 2 บริษัท
เพื่อเป็นการขยายธุรกิจให้บริษัทเติบโตมากขึ้นและสามารถให้บริการต่างๆ
แก่ลูกค้าได้อย่างหลากหลาย

  บริษัทที่ 1

ชื่อบริษัทที่จัดตั้ง: 124 คอมมิวนิเคชั่นส คอนซัลติ้ง จำกัด

วัตถุประสงค์ในการจัดตั้ง: เพื่อประกอบธุรกิจประชาสัมพันธ์

ทุนจดทะเบียน: 5,000,000 บาท (ห้าล้านบาท)

จำนวนหุ้น: 500,000 หุ้น (ห้าแสนหุ้น)

มูลค่าที่ตราไว้ต่อหุ้น: 10 บาท (สิบบาท)

สัดส่วนการถือหุ้น: บริษัท 124 คอมมิวนิเคชั่นส จำกัด (มหาชน) ถือหุ้นร้อยละ 100

บริษัทที่ 2

ชื่อบริษัทที่จัดตั้ง: บริษัท เวิร์ค บาย ฮาร์ท จำกัด

วัตถุประสงค์ในการจัดตั้ง: เพื่อประกอบธุรกิจสื่อโฆษณา

ทุนจดทะเบียน: 5,000,000 บาท (ห้าล้านบาท)

จำนวนหุ้น: 500,000 หุ้น (ห้าแสนหุ้น)

มูลค่าที่ตราไว้ต่อหุ้น: 10 บาท (สิบบาท)

สัดส่วนการถือหุ้น: บริษัท 124 คอมมิวนิเคชั่นส จำกัด (มหาชน) ถือหุ้นร้อยละ 100

2.  ภาพรวมการดำเนินธุรกิจของบริษัทและบริษัทย่อย

บริษัท 124 คอมมิวนิเคชั่นส จำกัด มหาชน ดำเนินธุรกิจด้านการสื่อสารเป็นหลัก (Total
Communication Company) โดยมีบริษัทย่อย คือบริษัท 124 คอมมิวนิเคชั่น คอนซัลติ้ง จำกัด
ดำเนินธุรกิจที่ปรึกษาด้านการประชาสัมพันธ์และสื่อสารองค์กร
ซึ่งสามารถแบ่งลักษณะของการให้บริการที่ปรึกษางานประชาสัมพันธ์ออกเป็น 3 ประเภท ได้แก่

1. ที่ปรึกษางานประชาสัมพันธ์องค์กรและสื่อสารการตลาด
เป็นการให้คำปรึกษาเกี่ยวกับการประชาสัมพันธ์เพื่อสื่อสารข้อมูลไปยังกลุ่มเป้าหมาย
โดยมีวัตถุประสงค์เพื่อสร้างทัศนคติและภาพลักษณ์ที่ดีให้แก่องค์กรและผลิตภัณฑ์
และช่วยสนับสนุนให้เกิดผลทางด้านบวกต่อการตลาดขององค์กรหรือผลิตภัณฑ์

2. ที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ
เป็นการเผยแพร่ข้อมูลของบริษัทที่ต้องการเข้าจดทะเบียนในตลาดหลักทรัพย์ฯ
โดยมีวัตถุประสงค์เพื่อประชาสัมพันธ์ให้นักลงทุนและนักวิเคราะห์ได้รู้จักและเข้าใจธุรกิจของบริษัท
ซึ่งจะช่วยสร้างมูลค่าเพิ่มให้กับองค์กรและทำให้หลักทรัพย์ของบริษัทลูกค้าได้รับความสนใจจากกลุ่มนักลงทุนและนักวิเคราะห์

3. ที่ปรึกษางานประชาสัมพันธ์เพื่อนักลงทุน เป็นการเผยแพร่ข้อมูลของบริษัทจดทะเบียน
โดยมีวัตถุประสงค์เพื่อประชาสัมพันธ์ข้อมูลปัจจุบัน ผลการดำเนินงาน รวมถึงข่าวสารต่างๆ
ของบริษัท ซึ่งจะทำให้นักลงทุน นักวิเคราะห์
และผู้ถือหุ้นของบริษัทลูกค้าได้รับทราบข้อมูลการดำเนินธุรกิจของบริษัทอย่างสม่ำเสมอ
ซึ่งจะสนับสนุนให้หลักทรัพย์ของบริษัทได้รับความสนใจจากกลุ่มนักลงทุนและนักวิเคราะห์อย่างต่อเนื่อง

นอกจากนี้ บริษัทยังให้บริการอื่นๆ ครอบคลุมการบริหารประเด็นและการสื่อสารในภาวะวิกฤต
(Issues and Crisis Management) การประชาสัมพันธ์เพื่อการแปลงสภาพองค์กร
(Corporatization) การประชาสัมพันธ์เพื่อการควบรวมกิจการ (M&A Communications)
สื่อมวลชนสัมพันธ์ (Media Relations) รัฐกิจสัมพันธ์ (Public Affairs) มวลชนสัมพันธ์
(Community Relations) เป็นต้น
ซึ่งบริการเหล่านี้รวมอยู่ในบริการหลักที่บริษัทดูแลรับผิดชอบให้แก่บริษัทลูกค้าเพื่อสนับสนุนให้บริการที่ปรึกษาด้านการประชาสัมพันธ์ตอบสนองความต้องการของลูกค้าให้มากที่สุด

บริษัท เวิร์ค บาย ฮาร์ท จำกัด เป็นบริษัทบริหารสื่อโฆษณาและประชาสัมพันธ์ในกลุ่ม บริษัท 124
คอมมิวนิเคชั่นส จำกัด (มหาชน) โดย
บริษัทมีประสบการณ์และความเชี่ยวชาญในการบริหารสื่อโฆษณาครอบคลุมทุกประเภท
รวมทั้งการให้บริการสื่อประชาสัมพันธ์ การวางแผนโฆษณา
ให้กับหน่วยงานภาครัฐและเอกชนทุกแขนง

3.  โครงสร้างรายได้ของบริษัทและบริษัทย่อย

โครงสร้างรายได้ของบริษัทและบริษัทย่อยแบ่งตามลักษณะของการให้บริการได้เป็น 3 ลักษณะตั้งแต่ปี
2550-2552 มีรายละเอียดดังนี้

1.  รายได้จากค่าบริการรายเดือนจากการให้บริการที่ปรึกษาประชาสัมพันธ์
    รายได้ในส่วนนี้จะมีลัษณะเป็นสัญญาให้บริการที่ระบุขอบเขตของการให้บริการการเป็นที่ปรึกษาด้านการประชาสัมพันธ์
    เพื่อกำหนดกลยุทธ์ด้านการประชาสันพันธ์แก่บริษัทลูกค้า เพื่อให้บรรลุเป้าหมายที่ตั้งไว้
    และมีระยะเวลาการให้บริการรวมทั้งค่าบริการายเดือนที่ชัดเจน (Retainer Fee)
    โดยบริษัทจะให้บริการให้คำปรึกษา และดำเนินงานตามแผนงานที่วางไว้ตามสัญญาให้บริการ
    รายได้ส่วนนี้นับเป็นรายได้ค่าบริการที่คงที่
    โดยบริษัทมีลูกค้าที่เซ็นต์สัญญาประชาสัมพันธ์รายเดือนอยู่จำนวน 15 ราย

2.  รายได้จากงานสนับสนุนแผนงานประชาสัมพันธ์เชิงยุทธ์
    เพื่อสนับสนุนแผนงานประชาสัมพันธ์เชิงยุทธ์ที่ได้วางไว้ ได้แก่
    การเผยแพร่ข้อมูลข่าวสารผ่านสื่ออีเล็คโทรนิค และสื่อต่างประเทศ
    ซึ่งปัจจุบันบริษัทได้ลงนามในสัญญาแต่งตั้งอย่างเป็นทางการจากสำนักข่าวและสถานีโทรทัศน์เครือข่าย
    CNBC ให้เป็นผู้แทนในการวางกลยุทธ์ด้านการโฆษณาและประชาสัมพันธ์ในต่างประเทศ
    ให้กับองค์กรเอกชนขนาดใหญ่ผ่านเครือข่าย CNBC
    และเป็นผู้แทนแต่เพียงผู้เดียวในประเทศไทย สำหรับกลุ่มลูกค้าหน่วยงานภาครัฐและรัฐวิสาหกิจ
    ที่มีความสำคัญต่อยุทธศาสตร์การแข่งขันของประเทศไทยในตลาดโลก และบริการอื่นๆ ได้แก่
    การจัดแถลงข่าว การซื้อสื่อประชาสัมพันธ์ทั้งในและต่างประเทศ เป็นต้น

3.  รายได้จากโครงการประชาสัมพันธ์ที่ประกอบไปด้วยกิจกรรมแผนงานประชาสัมพันธ์เชิงยุทธ์รูปแบบต่างๆที่หลากหลาย
    การจัดกิจกรรมเพื่อส่งเสริมแผนงานประชาสัมพันธ์หรือส่งเสริมการตลาด เช่น
    การจัดกิจกรรมเปิดตัวผลิตภัณฑ์ใหม่ กิจกรรมวันครบรอบในโอกาสพิเศษต่างๆ
    กิจกรรมส่งเสริมการขาย การจัดประชุมทางวิชาการ เป็นต้น

  ----------------------------------------- -------- ------- -------- ------- -------- -------
  ประเภทธุรกิจ                                2552             2551             2550     

                                            ล้านบาท   ร้อยละ   ล้านบาท   ร้อยละ   ล้านบาท   ร้อยละ

  บริษัท 124 คอมมิวนิเคชั่นส จำกัด (มหาชน)                                                    

  1. รายได้จากการให้บริการที่ปรึกษาประชาสัมพันธ์     15.24    17.40   16.61    28.32   24.67    22.46

  2.                                        42.56    48.61   23.74    40.48   83.30    75.88
  รายได้จากงานสนับสนุนแผนงานประชาสัมพันธ์เชิงยุทธ์                                              

  3. รายได้จากโครงการประชาสัมพันธ์              21.22    24.23   18.30    31.21   1.82     1.66

  บริษัท 124 คอมมิวนิเคชั่นส คอนซัลติ้ง จำกัด*                                                   

  รายได้จากงานสนับสนุนแผนงานประชาสัมพันธ์เชิงยุทธ์   1.58     1.80                              

  บริษัท เวิร์ค บาย ฮาร์ท จำกัด**                                                            

  รายได้จากสื่อโฆษณา                           6.97     7.96                              

  รวม                                       87.57    100     58.64    100     109.79   100
  ----------------------------------------- -------- ------- -------- ------- -------- -------

*(จดทะเบียนบริษัทเมื่อวันที่ 12 ตุลาคม 2552)

**(จดทะเบียนบริษัทเมื่อวันที่ 22 ตุลาคม 2552)